Fédération internationale des échecs

Fédération internationale des échecs (FIDE), på norsk Verdenssjakkforbundet, er en internasjonal organisasjon som forener de ulike nasjonale sjakkforbundene i verden. FIDE ble grunnlagt i Paris 24. juli 1924. Forbundets motto er Gens una sumus («Vi er ett folk»). Forbundets president er fra oktober 2018 russeren Arkadij Dvorkovitsj.

I tillegg til å organisere verdensmesterskapet i sjakk, verdensmesterskapet i sjakk for kvinner og sjakkolympiader, beregner FIDE Elo-rating til spillerne, definerer reglene i sjakk, tildeler titler som Stormester i sjakk, Internasjonal mester og FIDE-mester med mer.

I begynnelsen hadde FIDE liten makt. Dette var i hovedsak fordi Sovjetunionen nektet å delta, fordi man anså at sjakk og politikk var uløselig knyttet sammen, og FIDE var en ikke-politisk organisasjon. Dette endret seg imidlertid da verdensmesteren Aleksandr Alekhin døde i 1946. FIDE organiserte en turnering for å finne en tronarving, og Sovjetunionen ble med fordi de innså at dette var en prosess de måtte ta del i.

Fra denne turneringen i 1948 (som Mikhail Botvinnik vant) og frem til 1993 var FIDE den eneste organisasjonen som organiserte verdensmesterskap i sjakk. De var likevel innblandet i kontroversielle episoder, som i 1975 da Bobby Fischer mistet tittelen etter at FIDE nektet å oppfylle alle kravene hans i forbindelse med matchen mot Anatolij Karpov. I 1984 avbrøt FIDE-president Florencio Campomanes matchen mellom Karpov og Garri Kasparov uten at det var falt noen avgjørelse. I 1993 brøt Kasparov og utfordreren Nigel Short (som hadde kvalifisert seg via FIDE-systemet) ut fra FIDE for å spille finalematchen i regi av den nydannede Professional Chess Association (PCA). I årene som fulgte eksisterte det to parallelle verdensmesterskap – ett i FIDE-regi og det andre under ulike organisasjoner. De siste årene fram til 2004 ble FIDEs mesterskap arrangert som rene cupturneringer med kamper med kortere betenkningstid, en endring som også skapte kontroverser.

Beslutningen om å arrangere VM 2004 i Libya var kontroversiell. Det har også vært uenighet omkring FIDEs behandling av den såkalte Praha-avtalen, en plan for å gjenforene de to verdensmestertitlene.

I 2006 ble det arrangert en VM-match mellom FIDE-verdensmester Veselin Topalov og den alternative verdensmesteren Vladimir Kramnik. Kramnik vant matchen og ble dermed den ubestridte verdensmesteren. 

I 1999 ble FIDE anerkjent av IOK. To år senere innførte man IOKs reglement mot doping. FIDE har uttalt at man ønsker at sjakk skal bli en del av de olympiske leker.

Det norske medlemsforbundet er Norges Sjakkforbund

 Liste over FIDE-presidenter     Liste over FIDE-presidenter 
 Navn Tidsrom Land Alexander Rueb  1924 – 1939  Augusto de Muro  1939 - 1946  Alexander Rueb  1946 - 1949  Folke Rogard  1949 – 1970  Max Euwe  1970 – 1978  Fridrik Olafsson  1978 – 1982  Florencio Campomanes  1982 – 1995  Kirsan Iljumzjinov  1995 – 2018  Arkadij Dvorkovitsj  2018 – 

 FIDE verdensmester i sjakk    Verdensmester i sjakk 

 Navn  Tidsrom  Land Mikhail Botvinnik  1948 - 1957   Vasily Smyslov  1957 - 1958   Mikhail Botvinnik  1958 - 1960   Mikhail Tal  1960 - 1961   Mikhail Botvinnik  1961 - 1963   Tigran Petrosian  1963 - 1969   Boris Spassky  1969 - 1972   Robert Bobby Fischer  1972 - 1975   Anatoly Karpov  1975 - 1985   Garry Kasparov  1985 - 1993   Anatoly Karpov  1993 - 1999   Aleksandr Khalifman  1999 - 2000   Viswanathan Anand  2000 - 2002    Ruslan Ponomariov  2002 - 2004   Rustam Kasimdzhanov  2004 - 2005   Veselin Topalov  2005 - 2006   Vladimir Kramnik  2006 - 2007   Viswanathan Anand  2007 - 2013   Magnus Carlsen  2013 - 2023   Ding Liren   2023 - 2024   Dommaraju Gukesh  2024 - ......  

 Referanser 

 Eksterne lenker 



Kategori:Internasjonale idrettsforbund
Kategori:Sjakkforbund
Kategori:Etableringer i 1924